Baljebass

Baljebass (i USA kalt washtub bass) er et strengeinstrument, med en balje av metall som resonanskammer. Beslektede instrumenter er kjent fra Afrika og Sørøst-Asiahttp://www.liquisearch.com/washtub_bass/history. Den egentlige baljebassen stammer fra afrikansk-amerikansk folkemusikk og ble populær i jugbands rundt 1900. Derfra har den funnet innpass i oldtimemusikken blant hvite i Appalachene, av og til også i bluegrass og countryhttps://www.gearslutz.com/board/product-alerts-older-than-2-months/849545-front-porch-washtub-bass-now-available-name-your-own-price.html. Washtub Jerry and The Bluegrass Band er blant dem som har erstattet kontrabassen (som er vanlig i bluegrass) med baljebasshttps://www.youtube.com/watch?v=b8yOYU2Z_K8 Også kvartetten Baljelauget fra Voss har tatt navn etter baljebassen .

Konstruksjon
Den tradisjonelle baljebassen er bygget opp av en balje med en streng festet i bunnen. Strengen justeres ved å skyve eller dra på en stav eller pinne for å endre spenningen og tonehøyden (frekvensen). Baljen ligger opp-ned på bakken og danner slik et resonanskammer.
Den andre enden av strengen er festet i en stang som er litt lenger enn strengen, og som settes mot baljen. Baljebassen er altså billig og enkel, vel egnet for gjør-det-selv-konstruksjon. Historisk har den derfor vært tilknyttet de lavere økonomiske klasser.

En baljebass kan også ha fire eller flere strenger og stemmeskruer.

Referanser

Kategori:Klimpreinstrumenter
Kategori:Strengeinstrumenter